CELEX: 62019TB0881
Language: ro
Date: 2021-09-09 00:00:00
Title: Cauza T-881/19: Ordonanța Tribunalului din 9 septembrie 2021 – GABO:mi/Comisia [„Clauză compromisorie – Al șaselea și al șaptelea program-cadru pentru activități de cercetare, de dezvoltare tehnologică și demonstrative (2002-2006 și 2007-2013) – Programul-cadru pentru cercetare și inovare «Orizont 2020» (2014-2020) – Acorduri de grant – Compensare a creanțelor – Identificarea pârâtului – Nerespectarea cerințelor de formă – Articolul 76 litera (d) din Regulamentul de procedură – Inadmisibilitate vădită”]

8.11.2021   
            
            
               RO
            
            
               Jurnalul Oficial al Uniunii Europene
            
            
               C 452/38
            
         
      Ordonanța Tribunalului din 9 septembrie 2021 – GABO:mi/Comisia
      (Cauza T-881/19) (1)
      
      („Clauză compromisorie - Al șaselea și al șaptelea program-cadru pentru activități de cercetare, de dezvoltare tehnologică și demonstrative (2002-2006 și 2007-2013) - Programul-cadru pentru cercetare și inovare «Orizont 2020» (2014-2020) - Acorduri de grant - Compensare a creanțelor - Identificarea pârâtului - Nerespectarea cerințelor de formă - Articolul 76 litera (d) din Regulamentul de procedură - Inadmisibilitate vădită”)
      (2021/C 452/47)
      Limba de procedură: engleza
      
         Părțile
      
      
         Reclamantă: GABO:mi Gesellschaft für Ablauforganisation:milliarium mbH & Co. KG (Munich, Germania) (reprezentant: C. Mayer, avocat)
      
         Pârâtă: Comisia Europeană (reprezentanți: L. André, M. Ilkova, L. Mantl și A. Katsimerou, agenți)
      
         Obiectul
      
      Cerere întemeiată pe articolul 272 TFUE având ca obiect obligarea Comisiei la rambursarea costurilor eligibile suportate de reclamantă, în primul rând, între august 2015 și aprilie 2016 și, în al doilea rând, în perioada procedurii preliminare de insolvență, și anume 1 680 681,82 euro, la care se adaugă 76 552,6 euro cu titlu de dobânzi, în temeiul acordurilor de grant pentru al șaselea și al șaptelea program-cadru pentru activități de cercetare, de dezvoltare tehnologică și demonstrative și al programului cadru pentru cercetare și inovare „Orizont 2020”.
      
         Dispozitivul
      
      
                  1)
               
               
                  Respinge acțiunea ca inadmisibilă.
               
            
                  2)
               
               
                  Obligă GABO:mi Gesellschaft für Ablauforganisation:milliarium mbH & Co. KG la plata cheltuielilor de judecată.
               
            
         (1)  JO C 87, 16.3.2020.